als_Latn dik_Latn sag_Latn
Përdhunuesi serik, Albert Morake (35) është dënuar dje me dënim me burg prej 1535, pasi që është shpallur fajtor për dhunimin e 29 grave, ka vendosur gjykata në Johanesburg.
Morake është deklarua i pafajshëm, kurse është akuzuar për 175 aktakuza: 30 dhunime (një grua e ka përdhunuar dy herë), 41 pengmarrje, 24 grabitje, tri tentim-grabitje dhe një tentim vrasje. Ai është shpallur fajtor për 144 pika të aktakuzës së përgjithshme.
Gjykata Supreme në Johaneburg të Afrikës Jugore e ka dënuar kriminelin me 30 vuajtje dënimi të përjetshëm, 15 vjet për secilën grabitje, 10 vjet për tentim vrasje, me nga pesë vjet për secilën pengmarrje dhe pesë vjet për armëmbajtje pa leje. E gjitha kjo është 1535 vjet burg.
“Secili akt është kryer me paramendim. Pas aktvendimin ai ka qenë aq arrogant saqë ka thënë se ‘u ka ndihmuar viktimave të dhunimit që të jenë të mbrojtura për të ardhmen’, që nuk është dëgjuar ndonjëherë”, ka thënë kryeprokurori i shtetit.
Morake konsiderohet si njëri nga përdhunuesit më të këqij në historinë e Republikës jugafrikane.
als_Latn als_Latn als_Latn als_Latn als_Latn